साहिबाबाद। बंदरों के खौफ से वसुंधरा सेक्टर 4- बी में बुधवार को चौथी मंजिल से एक युवती ने छलांग लगा दी थी। ऐसी घटनाएं यहां पहले भी हो चुकी हैं। दरअसल, हॉट सिटी की कई सोसायटी की छतों और पार्कों में रोजाना बंदरों का कब्जा हो जाता है। इनके डर से बच्चे और महिलाएं घरों में कैद रहती हैं। नगर निगम से शिकायत की गई तो निगम ने कार्रवाई करने से यह कहकर हाथ खड़े कर दिए कि जब भी बंदरों की धरपकड़ होती है, वाइल्ड लाइफ से जुड़ी संस्थाएं हाय-तौबा मचाती हैं। बंदरों के उत्पात से हर दिन रेजीडेंट्स के हजारों के सामान का नुकसान होता है। उधर वसुंधरा सेक्टर-16 में रेजीडेंट्स की रखवाली के लिए लोगों ने वेतन पर लंगूर लाने वाले मदारी की मदद ली है। वसुंधरा सीनियर सिटीजन एसो के महासचिव एसएन शर्मा और रामप्रस्थ ए-ब्लॉक की किरन सिंह ने कहा बंदरों से जीना मुहाल है।